Lífshlaupið verður ræst í níunda sinn í dag 3. febrúar . Lífshlaupið er heilsu - og hvatningarverkefni Íþrótta - og Ólympíusambands Íslands sem höfðar til allra landsmanna . Markmið þess er að hvetja landsmenn til þess að fara eftir ráðleggingum embættis landlæknis um hreyfingu og gera hreyfingu að föstum lið í lífi sínu , hvort sem er í frítímanum , í vinnunni , í skólanum eða við val á ferðamáta . Lífshlaupið skiptist í fjóra keppnisflokka :  vinnustaðakeppni frá 3. – 23. febrúar , fyrir 16 ára og eldri ( þrjár vikur )  framhaldsskólakeppni frá 3. – 16. febrúar , fyrir 16 ára og eldri ( þrjár vikur )  grunnskólakeppni frá 3. – 16. febrúar , fyrir 15 ára og yngri ( tvær vikur )  einstaklingskeppni þar sem hver og einn getur skráð inn sína hreyfingu allt árið Skrá má alla hreyfingu inn á www.lifshlaupid.is svo framarlega sem hún nær ráðleggingum embættis landlæknis um hreyfingu . Börnum 15 ára og yngri er ráðlagt að hreyfa sig í a.m.k. 60 mínútur á dag og 16 ára og eldri a.m.k. 30 mínútur á dag . Við hvetjum alla landsmenn til þess að taka þátt í Lífshlaupinu og skapa skemmtilega stemningu og auka félagsandann á sínum vinnustað / skóla . Því óskum við eftir liðsinni ykkar til að hvetja ykkar fólk til þátttöku . Vinsamlegast kynnið ykkur þátttökureglur og þá valmöguleika sem skráningarkerfið bíður upp á inn á vefsíðu verkefnisins , www.lifshlaupid.is Nánari upplýsingar um Lífshlaupið og skráningu gefur Sigríður Inga Viggósdóttir , sviðsstjóri Almenningsíþróttasviðs ÍSÍ , á sigridur@isi.is , eða í síma : 514-4000 . Einnig er hægt að senda fyrirspurnir á netfangið lifshlaupid@isi.is . Samstarfsaðilar ÍSÍ vegna Lífshlaupsins eru : mennta - og menningarmálaráðuneytið , velferðarráðuneytið , Advania og Rás 2 .